**IDA Global Development - Formandens Julehilsen 2017**

**– Plads til nye aktive**

Kære medlem af IDA Global Development,

2017 blev atter et år præget af stor aktivitet for IDA Global Development. Året blev også året, hvor verdensmålene for bæredygtig udvikling begyndte at bide sig fastere i Danmark og i IDA regi. IDAs nye strategi inkorporerer udviklingsmålene og andre af IDAs fagselskaber begynder at tage bæredygtig udvikling op. Det giver nye og spændende muligheder for medlemmerne af IDA Global Development, som allerede påbegyndte denne rejse i 2014 med *vores* nye Strategi. 2018 tegner derfor til at blive endnu mere spændende og have endnu flere muligheder for at blive aktiv.

Aktiviteterne i 2017 inkluderede:

* *Seks programsatte møder*: Mød Ulla Tørnæs – Danmarks nye udviklingsminister; Iværksættere i Afrikas digitale transformation; NGO’er – kritisk civilsamfundsstemme eller ren forretning; Etniske mindretal i Myanmar under pres; Working for the UN; Sahel – en ustabil og sårbar region tæt på Europa.
* *To møder på opfordring af medlemmerne ved andre møder*: Danmarks første SDG rapport; og Finansloven inden den bliver lov – hvordan er der prioriteret?
* *Fire møder i samarbejde med andre IDA fagselskaber*: SDG innovation og konkret case; Africa is the new black – global summer get-together; Rundt om FNs mål for bæredygtig udvikling; og Made by China (heldagskonference).
* *Alumnenetværket*: afholdt et medlemsmøde og en meget aktiv styregruppe bestående af seks af vore unge medlemmer har udviklet koncept for et ’Young Development Professionals Network’, der bliver sat i søen i disse dage.

Mange af deltagerene ved vore arrangementer efterspørger, at deltagerlisterne indeholder firma/arbejdssted oplysninger for alle deltagere. Det vil hjælpe til at netværke mere effektivt. Disse oplysninger kommer kun med, hvis de er i din IDA medlemsprofil. ***Tag derfor et kig på din medlemsprofil og opdater denne***.

2018 fortsætter med nye spændende møder og tiltag. Programmet ser således ud:

* *Januar*: Global get-together – Latin America (samarbejdsarrangement)
* *Februar*: Mellem Europa og Afrika
* *Marts*: Brasilien – en sværvægter i politisk og økonomisk krise
* *April*: Bæredygtige og smarte megabyer
* *Maj*: Det arabiske forår
* *Juni*: Afrikas infrastruktur – en sag for danske fonde?
* *September*: How the UN works?
* *Oktober*: Er danske erfaringer relevante for myndighederne i andre lande?
* *November*: Kina – verdens nye (eneste) super power
* *December*: America First – USA under Trump.

I tilgift til ovenstående programsatte møder vil vi naturligvis også i 2018 supplere med ’on-demand’ og dagsaktuelle møder, samt løbende samarbejde med andre fagselskaber om fælles arrangementer.

Sideløbende med mødeaktiviteterne vil vi i 2018 også have tre parallelle aktivitetsstrømme.

* *Young Development Professionals (YDP) Network*: Et tværfagligt netværk af unge professionelle, der deler værdier om lighed, og som vil bidrage til en bæredygtig fremtid for planeten. YDP planlægger en lang række aktiviteter, inklusive otte møder i løbet af året.
* *Bæredygtighedskaravane*: Et stort tænkt landsdækkende initiativ i samarbejde med andre fagselskaber og FN. Karavanen vil sætte fokus på bæredygtighedsmålene ude på arbejdspladserne. Hvad gøres der, hvordan kan arbejdet yderligere styrkes?
* *Iværksætteri og TechPlomacy*: Gennem en række møder med digitale iværksættere og andre kigges der på de muligheder og udfordringer, der er i digital transformation, iværksætteri og udvikling med specielt fokus på Afrika.

**Har du lyst til at være med?**

*Hvis du vil deltage i debatten* – så følg med i vores nyhedsbreve, på vores hjemmeside og vores Facebook og meld dig til arrangementerne, når de bliver slået op.

*Hvis du har tid og lyst til at deltage mere aktivt i forberedelse og afholdelse af et eller flere af de mange aktiviteter vi har planlagt for 2018* – så send mig en email (erik@blas.dk) med en kort beskrivelse af hvilke(n) aktiviteter, hvorfor og hvad du eventuelt kan bidrage med.

*Hvis du har tid og lyst til at være med i bestyrelsen* (vi har tre pladser på valg i år på generalforsamlingen den 1. marts) – så send mig en email (erik@blas.dk) inden 31. januar 2018 – så vil jeg kontakte dig. At være med i bestyrelsen kræver noget arbejde men giver også en masse tilbage.

*Har du lyst til at være kritisk revisor* – så send mig en email (erik@blas.dk) inden den 31. januar 2018, da vores trofaste revisor gennem seks år ikke kan genvælges.

Jeg ser frem til at høre tilbage fra dig og til at se dig til generalforsamlingen og vore mange arrangementer i 2018 og ønsker dig og dine et rigtigt godt nytår.

Erik Blas

Formand for bestyrelsen, IDA Global Development.